(Skaņas pārrāvums.)... attālināto ārkārtas sēdi. Darba kārtībā – lēmuma projekts “Par Aigara Bikšes 13. Saeimas deputāta pilnvaru apstiprināšanu uz laiku, kamēr no partijas Attīstībai/Par! kandidātu saraksta Zemgales vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā – deputāts Ilmārs Dūrītis.
Labrīt, ļoti cienījamā Saeimas priekšsēdētājas kundze! Augsti godātie deputāti! Saeimas Mandātu, ētikas un iesniegumu komisija šā gada 17. decembra sēdē izskatīja Artūra Toma Pleša iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamais kandidāts no partijas Attīstībai/Par! kandidātu saraksta Zemgales vēlēšanu apgabalā ir Aigars Bikše, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Aigara Bikšes 13. Saeimas deputāta pilnvaru apstiprināšanu uz laiku, kamēr no partijas Attīstībai/Par! kandidātu saraksta Zemgales vēlēšanu apgabalā ievēlētie deputāti pilda ministru pienākumus”. Lūdzu atbalstīt.
Paldies. Aicinu Aigaru Bikši dot svinīgo solījumu vai zvērestu.
Labdien! Es, uzņemoties Saeimas deputāta amata pienākumus, Latvijas tautas priekšā zvēru būt uzticīgs Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu parakstīt svinīgo solījumu. Paldies. Lūdzu zvanu! Balsosim par lēmuma projektu “Par Aigara Bikšes 13. Saeimas deputāta pilnvaru apstiprināšanu uz laiku, kamēr no partijas Attīstībai/Par! kandidātu saraksta Zemgales vēlēšanu apgabalā ievēlētie deputāti pilda ministru pienākumus”! Lūdzu, balsosim! Par - 91, pret un atturas - nav. Lēmums pieņemts. Apsveicu 13. Saeimas deputātu Aigaru Bikši! (Aplausi.) Paldies. Godātie kolēģi! Līdz ar to sēdes darba kārtība ir izskatīta. Vēl deputātu reģistrācija. Paldies. Līdz ar to šā gada 18. decembra attālināto ārkārtas sēdi slēdzu. Pēc 15 minūtēm turpināsim izskatīt 17. decembra otrās attālinātās sēdes darba kārtību. Godātie kolēģi! Pēc 15 minūtēm turpināsim izskatīt 17. decembra otrās attālinātās sēdes darba kārtību.